《烛影摇红 舟中重九》
清代·周寿昌

前岁重阳，潇湘望断长安月。去年愁里又重阳，泪洒么弦绝。

今更重阳时节，莽天涯，从新赋别。日高天远，万里孤鸿，扁舟一叶。

笑倒渊明，醉来那管言辞拙。菊花堆出万黄金，不许腰轻折。

多谢登高远蹑，怎如看、怒涛飞雪。风风雨雨。不尽长江，大声呜咽。

作者简介：（1814—1884）湖南长沙人，字应甫，一字荇农，晚号自庵。道光二十五年进士，授编修，擢至侍讲。太平军攻湘时尝劾赛尚阿、和春作战不力，称敢言。后随办京畿防务，不畏上官，敢据实开释无辜。官至内阁学士兼礼部侍郎。光绪初罢官居京师，专注著述。诗文书画均为时所重。心力所瘁，则在两《汉书》，有《汉书注校补》、《后汉书注补正》、《三国志注證遗》、《思益堂集》等。